Andrejevskij (Tjumena provinco)

Andrejevskij (; ) estas vilaĝo en Tjumena distrikto (Tjumena provinco, Rusio), centro de Andrejevskij kampara municipo (), en kiu ĝi estas la sola setlejo. Antaŭe ĝi nomiĝis Andrejevskij Jurtoj ().

 Geografio 
Andrejevskij situas en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, ĉe nord-orienta bordo de la lago Andrejevskoje, kontraŭ la insulo Bolŝoj (Granda), ankaŭ nomata Kozlov Mis (Kabo Kozlov), proksimume 20 km for de la suda rando de Tjumeno.

 Loĝantaro 

En 2002 plejparto de la loĝantoj estis tataroj (42%) kaj rusoj (36%).

 Nomo 

 Historio 

Unuafoje la vilaĝo Andrejev-Jurtoj estas menciata en dokumentoj fine de la 13-a jarcento. Ĝi estis fondita de fiŝkaptistoj el Jembajevo. En 1820 tie estis 11 domoj, funkciis provizora moskeo.

Komence de la 1860-aj jaroj tie estis 18 kortoj, en kiuj loĝis 50 viroj kaj 42 inoj. Vilaĝanoj kultivis 30 desjatinojn (32,7 hektarojn) da grenaj kampoj, havis 40 ĉevalojn, 40 bovinojn, 60 ŝafojn, sed ne havis porkojn, nek kaprojn. Lokanoj okupiĝis pri agrokulturo, birdoĉasado, kaptado de bestoj kaj fiŝoj, vendadis fojnon, kolektadis salikajn ŝelojn por ledfabrikoj.

En 1923 estis establita fiŝkapta kooperativo, en 1939 aperis kolĥozo de V. P. Ĉkalov, komence de la Dua mondmilito transformita je kolĥozo "Ruĝa fiŝkaptisto" (). Dum la milito estis mobilizitaj 78 vilaĝanoj, el kiuj 38 pereis. Lokanoj okupiĝis pri fiŝkaptado, bredado de brutoj, plantado de legomoj.

En 1990 estis establita la Andrejevskij vilaĝa konsilio (). Okazas minado de konstrua sablo, kaptado de karasoj (po ĝis 37 tunojn jare).

 Vidu ankaŭ 
 Lago Andrejevskoje (Tjumena distrikto)
 Borovskij (Tjumena provinco)

 Referencoj 

Kategorio:Vilaĝoj de Tjumena distrikto
Kategorio:Siberiaj tataroj